Aleksejs Vižmanavins

Aleksejs Vižmanavins (;  Maskava —  Maskava) bija Krievijas starptautiskais lielmeistars šahā (1989).

 Biogrāfija 
Divas reizes uzvarējis Maskavas pilsētas šaha čempionātos (1984, 1986). 1986. gadā Nalenčovā uzvarējis starptautiskajā šaha turnīrā. 1989. gadā Sočos uzvarējis Mihaila Čigorina memoriālā. 1990. gadā Sanktpēterburgā kopā ar Aleksandru Beļavski, Leonīdu Judasinu un Jevgeņiju Barejevu dalījis 1.-4. vietu PSRS šaha čempionātā finālā.USSR Championship 1990
Par panākumiem turnīros FIDE 1987. gadā Vižmanavinam piešķīrusi starptautiskā meistara (IM), bet 1989. gadā - starptautiskā lielmeistara (GM) nosaukumu. 1993. gadā Groningenā piedalījies Profesionālā šaha asociācijas (PŠA) rīkotajā Pasaules šaha čempiona nosaukuma izcīņas starpzonu turnīrā, kurā dalījis 22. vietu.1993 Groningen PCA Qualifying Tournament

Pārstāvējis Krievijas komandu lielākajos komandu šaha turnīros:
 Pasaules šaha olimpiādēs piedalījies 1992. gadā. Komandu vērtējumā izcīnījis zelta medaļu;OlimpBase :: Men's Chess Olympiads :: Alexei Vyzmanavin
 Eiropas komandu šaha čempionātos piedalījies 1992. gadā. Komandu vērtējumā izcīnījis zelta medaļu. Individuālajā vērtējumā izcīnījis sudraba medaļu.OlimpBase :: European Men's Team Chess Championship :: Alexei Vyzmanavin

Kopš 1997. gada šaha turnīros piedalījies reti. Mūža pēdējos gados pārdzīvojis savas ģimenes izjukšanu, dzīvojis viens un cietis no alkoholisma. Vižmanavina pāragrās nāves oficiālais iemesls bija sirdstrieka.

 Atsauces 

 Ārējās saites 

Kategorija:1960. gadā dzimušie
Kategorija:2000. gadā mirušie
Kategorija:Maskavā dzimušie
Kategorija:Krievijas šahisti
Kategorija:PSRS šahisti